Για την συνάντηση του πρωθυπουργού Κυριάκου Μητσοτάκη με τον Ταγίπ Ερντογάν μίλησε στον ΣΚΑΙ και τους «Αταίριαστούς» η Ντόρα Μπακογιάννη. Αναφερόμενη στο τι θα συζητηθεί η κα Μπακογιάννη είπε: «Θα είναι μια συνάντηση που θα χαρακτηριστεί από καθαρές κουβέντες. Ο Κυριάκος Μητσοτάκης θα πει τα πράγματά με το όνομά τους!»

Όσον αφορά στην συμφωνία Τουρκίας – Λιβύης είπε: «Αυτή η υποτιθέμενη συμφωνία με την Λιβύη δεν θα γίνει αποδεκτή. Δεν παίζουμε όταν μιλάμε για την Κρήτη και τα νησιά μας. Έχουμε δεδικασμένα. Μπορεί να μην του αρέσει του Ερντογάν ότι υπάρχει η Κρήτη», τόνισε και είπε με έμφαση: «Και υπάρχει η Κρήτη και είναι και «αστακός». Είναι ό,τι πιο σημαντικό υπάρχει στη νοτιοανατολική Μεσόγειο και για εμάς και για τους συμμάχους μας. Με την Κρήτη δεν παίζει κανείς».

To view this video please enable JavaScript, and consider upgrading to a web browser that supports HTML5 video

Περιγράφοντας το τοπίο στο οποίο γίνονται οι διαβουλεύσεις είπε ότι η κατάσταση έχει αλλάξει παντελώς και πως από το ΝΑΤΟ δεν μπορούμε να περιμένουμε τίποτα γιατί το ΝΑΤΟ απαιτεί ομοφωνία. «Ο Μακρόν και η Μέρκελ από τους 4 μεγάλους του ΝΑΤΟ είναι στην ΕΕ και έχουν υποχρεώσεις και συμφέροντα έναντι ημών. Η Ευρώπη είναι λίγη αλλά είναι αυτό που έχουμε και μας αρκεί δεν μας αρκεί αυτό είναι. Πρέπει να μεγιστοποιήσουμε αυτά που έχουμε μέσα στην Ευρώπη. Είναι μια συνεχής και αέναη διαπραγμάτευση και πρέπει να συνεχιστεί με τα όπλα της Ελλάδος τα διπλωματικά της όπλα πάνω στο τραπέζι που είναι πολλά και όχι λίγα».

Για την συνάντηση είπε ότι είναι απολύτως σωστό που γίνεται αυτή την ώρα και πως η διπλωματία έτσι όπως την ξέραμε δεν υπάρχει πια.

Πηγή: skai.gr